정조 21년 · 목
平安監司朴宗甲狀啓以爲祥原囚嚴禾包里平壤囚許旭海龍岡囚吉男伊等獄事更加嚴査事命下矣應問各人一倂捉致臣營以平壤庶尹洪樂正德川郡守徐弘輔順安縣令沈誠之殷山縣監李錫夏孟山縣監金基豊差定參査官眼同嚴覈嚴禾包里獄事則細閱前後文狀捉致干犯諸人及復鉤覈而今以諸囚之所招較諸檢案之所錄多有差爽實滋疑晦有如嚴大觀酬酢朋益之擧旣變舊招李亨必被觸於牛之說不出初案則此皆諉之以誤錄漏書而屍親之言亦甚漫漶此實關係之頗緊而檢案所載已如是相左至於朋益之以牛觸納侤云云最是獄情之大關棙而初覆檢案初不入錄尤爲可駭朋益始焉請囚旋又請放眞箇被打時刻將死則渠亦人耳其忍爲此牛觸一款朋益之言雖事牢諱刑吏之招未敢終匿則非打伊觸此爲眞案就其傷處言之脊上非角觸所及之處肋下無骨碎穿孔之痕此似可疑而方牛之橫逸也如非直撞不過挨磕則肋下傷損無怪緩歇驚遑跌擈浦市多石則翻身仰臥脊背致傷抑亦莫知爲而爲前後文案爽誤如彼目下供招情實若此則左右思量容有參恕之道痕損旣已形現常典有難低昂令該曹稟處檢驗文狀何等嚴參則尋常供招所當擩實該載而況此請放納侤關係何如而故爲刪拔致使獄情隱晦當該初檢官祥原前郡守崔廷岳覆檢官中和前府使尹恒儉等罪狀令攸司稟處許旭海獄事則三老漢之招雖止於耳聞雨隣切之供皆出於目擊實因旣具於詞證成案不係於痕損法有所擩律無可貸故向於錄啓斷以償命今於判付之下辭旨截嚴多般廉探別加究覈則旭海素是無賴積被讎疾前後立證難保其出於公言其宜審愼故盤詰面質則其所謂宿憾云云三檢一査未堂發口而今忽做出者此不過乘此更査之時欲爲圖脫之計聽言觀貌多涉窘遁究厥情狀尤極狡惡更加刑訊期於取服斷不可已吉男伊獄事則謹以判付辭意嚴飭發關於該縣令徐有聞處未盡究問條件使之詳覈報來矣今觀所報則發問取招更無別般査出者云臣亦見識昏昧未能到底窮覈伏地俟勘刑曹啓言祥原囚嚴禾包里獄事今觀該道査案非不到底窮覈終無別般事情只以數條供招之前後差爽大加疑晦論列稟處此獄緊證專在於李亨必而初檢則曰以石被打覆檢則曰打牛橫被又於査庭之招忽曰戒龍牽牛而被觸禾包里打牛而橫中又曰石打之說非渠所言誤載文案此不但老獄奸情隨意發口亦可見誤載文案更添疑信而且屍親朋益之請放禾包里一款此非査庭新出之事以覆檢時朋益招觀之從其父言入官請放則官捧侤音事例則然而牛觸石打之區別措辭決無自朋益發口之理刑吏今忽立證侤音亦無去處亦可爲今日憑信之端乎觸牛重傷旣在場市則觀者傳者必當紛紜禾包里雖以頑漢厚失人心孰能以角幻石成其罪於猝遽之除無後言於三年之久乎且念當日之互爭而起憤者不過數錢之得失則且無不分要害直打石塊之理而亨必招中打牛之石橫中戒龍者最似眞的石從此手傷在彼身則揆諸法意焉得免正犯之律正犯援引之招又出於死中求生則不當憑信況其査庭招辭中戒龍爲牛所觸騰空一丈半而擈傷於地上之石云者萬不近理牛角所觸在骨必碎在肉必穴已有曺啓所論設或挨磕稍綬不至深穿宜其圑團成癊而豈有圍圓長廣若是闊遠乎時値五月天氣向慹人之所着不過單祫角之所觸理宣必穿而今此傷痕終不彷似於角觸凡獄之體最可信者傷痕與檢辭而歲月浸久供招屢變奸僞摲滋其在重獄體之道有難輕易議到罪人嚴禾包里依前嚴訊期於得情文案所在惟意刪拔致使獄情疑晦者極爲駭然初檢官祥原前郡守崔廷岳覆檢官中和前府使尹恒儉竝拿問處之平壤囚許旭海獄事詳考前後檢案最初疑端者實因而法文中老人被搗氣絕條註曰老年人氣弱故易絕李永杓年纔六十二則未必其綿該氣弱一搗易絕絕而復甦挨過一夜之後半日之餘則實因終非法文本意而前道臣所論擧其端而遺其未者誠爲的確且以詞證言之李元善李成彩之終始一辭以旭海之再釆踢打十分立證者不能無疑今見更査旣無別般事情新出供招依舊是元善成彩之一直立證而已旭海之再來與否亦無更詰歸一之端而道臣跋辭隣里皆傳遠近同辭者未知問何別人取何新供乎臣曺於此實難破疑大抵三檢會査邑倅皆曰疑晦道臣亦曰疑晦而終以重人命之義成獄錄啓臣亦不無疑晦聖敎亦惟曰諸疑之所在無如此獄今以此獄歸之罪疑恐不害於審克之義而獄體至重不敢擅主已見請上裁龍岡吉男伊獄事今見覆奏又無情節之究竟惟其恣意揮擠罔念八耋老嫗極口粧撰謂無一毫之手犯始拕於金女之請援終諉之邊漢之所撞語極窘遁跡皆綻露則雖容百喙焉逭三尺且況男女有別老少有分而徒知爲妹之心全沒敬長之義敢生移怒之計以至毆辱之境則縱云非出於殺心的有明驗於傷痕律文亦有誤殺傍人亦用鬪殺之例成獄一款更無更疑今於査問之下不覺眞贓之自露推諉之如前隱然歸之於見鬧驚悸之祟者欲巧及拙至㦧且毒此不可以用意之有無有所議到於罪疑分付道臣更加嚴刑期於取服敎以祥原嚴禾包里則道牀之傳輕曺啓之請仍者只將不成體格之詞案依俙說去終無以的然決疑供招之所以同異成案之所以詳略意見之所以出入與夫當覈而未及究覈者當歸一而未及歸一處令下去繡衣還朝時到該邑親執詳査書啓後更爲稟處檢官事萬萬駭然殺死之案關係何如肯綮句語之無難刪拔寧有如許檢官乎不可尋常拿處而止令該曹嚴問捧口招以爲重勘之地平壤許旭海則三檢之邑倅曰疑晦道伯曰疑晦卿亦曰可疑死者過六十老漢詞連無非參老漢而道啓之更査者竝與傷處疑端不爲別白論理亦令繡衣還朝時一體親執詳査書啓後稟處龍岡吉男伊則依面啓施行又狀啓以爲龜城罪人金大奉毆打全弘宅第三日致死乙卯十二月十一日囚初檢傷處仰面則兩根合口唇半開齒露舌縮兩舅孔血汁流出左耳竅亦血流出肉色靑黃竅邊微浮左脥上有磕擦處四處混圓肉色紫黯長一寸七分廣一寸五分合面則脊膂下右腰眼上血癊堅硬處一處長三分廣二分左臀上腰眼下血癊堅硬皮脫處長六分廣三分深一分屍親全宗宅招內渠兄弘宅本無止泊東西行乞本月初五日夕里任金守來到以爲渠兄與金大奉相鬪被打方在危境云而以渠兄而必無見打之意等閒爲答矣翌日曉頭金宇又來傳渠兄之死故遑急往問致死之由則金宇及洞長黃貴卜等言內渠兄今初三日里人李宗輝家延壻時得喫酒肉輒發酒氣與金大奉互相鬪閧被打於大奉處致死於宗輝家里人張大弘言內渠兄與金大奉會於李宗輝家以厈肉奪食事言詰致死於宗輝家則移屍於致命處告官無妨故果爲移屍於宗輝家仍問致死委折則宗輝以全然不知爲答渠兄初無大奉處被打則豈有致命之理乎洞長里任俱以大奉之毆打爲言大奉之爲元犯齗無可疑云正犯金大奉招內李宗輝延壻時渠主管供饋乞人全弘宅乞食故以厈肉酒餠厚饋酒氣所發詬辱渠身曳髮足踢又折蓏手木亂打流血精神昏眩昏後扶痛還家渠被打於弘宅弘宅元無被打於渠今以弘宅之致死謂渠毆打千萬瞹眛云看證李宗輝招內隣人金大奉使之使喚於新郞接待矣飣床中鷄脚見失全弘宅謂以大奉所偸以此言詰仍折蓏手木打大奉大奉之子春德見父被打奪取弘宅所持木反擊弘宅而不過聞知翌朝出見弘宅問其血出耳孔之由則金大奉以烟竹尖頭觸我耳孔流血狼藕頭痛滋甚云相閧時事初不目擊云初檢官龜城前府使李星會結辭以爲屍身傷痕元非致命要害則不可以此爲根因所謂耳孔元係廅怯致命處以手按之皮膜不離以醋罨之傷痕不著蓋其血流之端必由於觸傷之所崇而旣無外部之傷痕若量竅內之深淺則只以微浮血出之痕不可歸之於必死條以言乎腰眼下則所傷雖不廣闊處皮旣脫落膚亦堅硬無冤錄速死條腰眼被傷不得過三日云今此全弘宅致命脗合於法文參以已見證以此條實因以被打致死懸錄正犯以金大奉懸錄覆檢結辭及實因正犯與初檢同此獄則實因執定固宜端確而兩檢官結辭歸之以腰眼前道臣題語齗之以耳孔兩處傷痕苟可指的無疑於致命則道臣檢官寧有上下模索各立所見之理乎然則此獄實因尙未歸一以耳孔形症言之血汁流出竅邊微浮檢狀所錄烟竹穿傷頭耳兼疼宗輝所聽也若使尖鐵撞觸深入於翻轉滾鬪之除則郭內竅外自當狠藉血流必淸衣襟浮氣宜侵半面而今曰染止半分浮不過微道臣執定固未知爲然以腰眼形症言之肉不至綻骨不至碎血癊分寸亦不廣闊則不可以傷處之適在要害律之以因此致命檢官執定又未知其得當兩處致命之痕俱非十分可信則耳鼻出血慮或爲中酒中毒之祟而細考症形亦無參合者實因旣如是糢糊則付之傳輕未爲不可而但當兩漢皆醉互相擠搏遞手毆打當時生死特其幸不幸而死者之死他無所祟專由相鬪則生者之爲元犯在法則然三尺至嚴有難低仰玆以論理登聞令該曹稟處刑曹啓言此獄詞證雖備實因未定檢官之辭則歸重於腰眼道臣之啓則取緊於耳孔意見不無携貳獄情尙未歸一就以腰眼言之肉骨不至綻碎血癊亦不廣闊則不可以要害被傷爲言又以耳孔論之以上尖之鐵觸內虛之孔則自當血流狼藉衣襟必淸而半分之血染微浮之形症不足爲致命之歸則惟其兩處之痕有難十分可信而大抵腰眼耳精俱係緊處一番輕打之說大奉亦不得全諱則揮却蓏木之手安得不猛毒也且況彼傷處與無冤錄三日內速死條脗然相合則豈或起疑中酒中毒之祟乎道臣所論死者之死他無所祟而專由於相鬪則生者之爲元犯在法卽然云者不無意見分付道臣依前取服敎以道臣雖以實因之糢糊歸之於頗涉疑端別具狀聞以備審理之秩而死者死則死矣腰眼何必骨碎肉綻而血癊分寸廣闊然後方可謂死祟耳孔亦何必血流狼藉淸於衣襟然後始斷以行兇乎屍帳明有兩處之痕損而掩之不得則有難十分可信云云者道啓未必爲然然道臣在該道習諳獄理情僞有此論理登聞卿曺遙度之論將何以的從乎當死者生固是欽恤之政而不當起疑處起疑以致死者之不得償命亦非重獄體之道卿等別出意見消詳關問道臣使之的確報來後更爲粘啓稟處又狀啓以爲泰川罪人安東伊毆打車德才第三日致死丁巳三月二十一日囚初檢傷處仰面則而眼口唇合兩手半握自頂以至足趾甲等處或靑或亦黃竝柔軟如常合面則䐉後皮裂作孔一處長六分深二分廣一分項頸下脊背上肉色紫赤堅硬一處橫長四寸八分廣三寸右脊背肉色赤黯堅硬一處長五寸廣三寸屍親車以才招內渠兄德才本月十二日夜來言於渠曰今日初昏與其妻安召史相詰之除妻娚安東伊以筬家木毆打䐉後及脊背出示被傷處果於䐉後脊背皮裂血出色靑浮高故見之驚愕卽以木米未作餠付之以善爲治療之意言飭還送翌日爲見傷處往渠兄家則方在委頓不通言語氣息奄奄翌曉仍爲致死云正犯安東伊招內十二日初昏渠往于妹夫德才家則德才方以渠妹之不順與之相爭分其家藏言詰大段故渠欲爲挽止曳出房門之外則妹亦執德才之髺互相毆打德才旣是長妹夫則何敢有毆打之理乎筬家木毆打之說千萬瞹昧云干犯安召史招內伊日初昏與渠夫德才說去說來轉成爭詰而渠前夫所生九歲臾在傍啼呼則德才忽然發怒打其臾背故渠慍言靑之渠夫索出渠之衣服方欲出去渠娚安東伊適自隣家入來百般挽止仍爲執手曳出則仍往其弟車以才家臥而不起未乃起身還家終日嘔吐矣十四日曉致死渠夫之死或由於出外飮藥之致平渠娚安東伊元無以筬家木毆打之事云干證金召史招內伊日搗衣出往二更初還家則前房居安召史夫車德才渾身脫衣坐門扶䐉後傷處謂渠曰吾與安東伊之妹言詰之除東伊無端突入以筬家木揮打䐉後脊背如是致傷須作餠付之云初檢官泰川懸監李萬榮結辭以爲此獄緊證乃是安東伊之妹也而以渠同氣東伊之下手於德才終不直招行兇器伐多般責出筬家木果爲現納德才初與其妻爭詰而東伊自外入來曳出德才之說東伊亦納招則東伊之乘情下手乃是次第間事死者之言旣如是明白傷處又如是狼藉實因以被打致死懸錄正犯以安東伊懸錄屍親車以才同氣之間明知其兄之被打致死只憑洞任之不卽告官徑自埋葬揆以人情論其罪狀殺之無惜不可不嚴懲覆檢結辭實因正犯與初檢同此獄則以其痕損則䐉後骨之穿破也以其器仗則筬家木之現捉也實因旣如是明的而居在前房登時酬酢之金女亦足爲公證則執此成案更無可疑惟彼東伊之於德才妻娚也而爲正犯安女之於德才東伊妻也同氣也而爲干犯爲看證此不可以按獄之常例斷之東伊之抵賴不服萬萬兇獰各別嚴訊期於輸款安女則一獄兩犯車係違式雖不得不置之於干犯看證而究厥情節不下元犯自臣營限死嚴刑以爲究竟掘檢一款前後朝令何等申嚴則初不報營擅自開檢之失不可仍置當該初檢官泰川縣監李萬榮罪狀令攸司稟處刑曹啓言此獄則殺越人命從古何限而若其斁絕倫綱壞亂風化未有如此獄之至憯且毒況實因分明於䐉後之骨器仗現納於筬家之木而臨死之德才自言被打同室之金女亦爲立證斷案已成情節難掩罪人安東伊亟加嚴刑期於輸款安女則肆惡於渠夫執䯻鬪閧無意解挽孡同助勢致此殺變職由於渠其在扶倫植敎之道亦不可以一獄兩犯有所持難分付道臣各別究竟啓聞不報營門擅自掘檢有違法禁且關後弊初檢官泰川縣監李萬榮令該府拿問重勘敎以依回啓施行